Artikels – Liplekker
Gebed vir die aarde
Daar lê so baie klein juwele in ons huishoudings en families wat wag om ontdek te word. Wat en hier van praat is Kos stories..
Hierdie stuk wat volg kom uit 'n boek van Hennie Aucamp getiteld Borde Borde Boordevol. Die agtergrond gaan oor die droogte van 'n paar jaar gelede. Die boere het gereeld bymekaar gekom en gebid vir reën. Dit gaan nie spesifiek oor kos nie, maar tog hier kom die uittreksel
"Oom Jacob het eerste gebid. Dit was die langste gebed wat ek ooit (voorheen en daarna) moes aanhoor, maar ek het nie aan die slaap geraak soos ek dikwels voorheen het nie. Ek het geluister. En 'n bietjie skuldig gevoel. Want dit was asof ek agter 'n deur gestaan het en 'n argument afgeluister het.
Oom Jacob het die droogte posisie baie netjies vir die Here uiteengesit. Hy het by die vorige jaar se reënval begin, die winter se droogte posisie geskets en die situasie toe op datum gebring deur 'n oorsig te gee van die skade wat die droogte tot op hede veroorsaak het.
"Here" het oom Jacob gesê, hierdie lemoen boompies onderkant die tweede dam – die boompies wat ons laaste jaar geplant het – ag' daar leef omtrent nie meer een van hulle nie. En self die ou boorde. Ek stap vanmiddag juis deur die nartjies – nie die by die rivier nie, Here, hulle kan nog gaan – maar die nartjies bokant die klipplate, U weet? Hulle lyk sleg. Ek sê vanaand vir die vrou, Here, ek sê vir haar as dit nie hierdie week nog uitkoms is nie, dan weet ek nie. Here, ek wens ek kan U saam met my vat more vroeg oorkant die rivier toe. Daardie arme avos daar. Daardie avokado's moes nou dra. En hoe kan hulle dra as hulle nie water het nie? Daardie bome kyk heeldag vir my. Ek wens U kon sien hoe kyk hulle na my. Ek moet juis weer more daar laat skoffel. Ek sien amper nie kans nie. Nou vra ek vanaand – ek vra reguit hoekom? Wat het ons dan vir U gemaak? Ek meen, ons praat nou 'n slag reguit.
Daardie nag het ek wakker geword van die reën op die dak."
As dit nie vir die reën was nie sou ons nie kos gehad het nie.
Nou 'n ander kos storie. 'n Man wat lank gelede saam met my gewerk het sê hy het een aand 'n jonge dame uitgeneem vir ete. Alles moes natuurlik perfek gewees het, want hy wou haar graag 'n baie goeie indruk op haar gemaak het. Hulle kyk so na die spyskaart en hy vra aan haar wat sy wil eet en sy antwoord hom toe Vis. Die kelner vra aan haar hoe wil sy haar vis gaargemaak hê, bedoelende gebak of gebraai en sy antwoord die kelner "Well done please". Net daar het die verhouding geëindig.
Hierdie volgende kos juweel kom van Riekie af :
My Oupa as ouderling en die predikant het jare terug maar huisbesoek gedoen soos wat die gewoonte was. Elke drie maande by elke huisgesin in die wyk omgegaan voor Nagmaal.
Die jaar is dit slagtyd toe die groot huisbesoek tyd daar is. Oupa en Dominee besoek gemiddeld drie tot 4 huisgesinne elke aand. Soos dit in die slagtyd gaan en groot hoeveelhede vleis verwerk moet word, is die huisvrou maar besig en word gou 'n stukkie wors in die pan gegooi, saam met wat ook al – brood, pap en sous, aartappels.
Toe Oupa en Dominee die vierde aand by huis nommer drie aankom en vir die hoeveelste keer genooi word om saam met die gesin aan te sit, kan hulle dit nie weier nie. Weereens is wors en wat ook al op die spyskaart. Toe die boervrou haar rug draai, sit dominee die ou stukkie wors in sy wit sakdoek en
druk dit in sy sak maar o wee, van die speserye (seker maar peper) kry hy die groot nies, ruk sy sakdoek in 'n oomblik van waansin uit! Daar trek die stuk wors! Ek wens ek was 'n vlieg teen die muur…… Riekie du Plessis Johannesburg
Author adminPosted on Aug 13, 2018 Aug 13, 2018 Categories ArtikelsTags Artikels, gebed vir die aardeLeave a comment on Gebed vir die aarde
Ons het n paar koffie verwant resepte geplaas.
En sal nog plaas deur die loop van die week.
Geniet jou koffie.
Author Koekoes VorsterPosted on Oct 2, 2017 Categories Artikels, RecipesTags koffieLeave a comment on Die 1ste Oktober is ampterlik koffie dag.
The Maldon saltmakers who remained, in the 19th century, were chiefly employed as coal merchants. One local coal firm called Bridges, Johnson and Co. also produced sea salt, and in 1882 christened that standalone business the Maldon Salt Company.
Londoners would ask friends traveling to Essex to pick some up. In 1900, it wound up in Harrods, which sent the company a letter: "We found the salt much better than ordinary salt for pickling beef, a much smaller quantity being required for brine. Also gives the beef a much better flavour." A man named James Rivers bought the company in 1922. He married Nellie Osborne, a widow with three sons. And when Rivers died, the youngest, Cyril Osborne, was eventually given the saltworks. In a Pathé film from 1964 called Salty Business, on YouTube, you can see Cyril in his Wellies, opening a gate to let the tidewater fill the storage pond.
Maldon's original salt pans at The Downs still remain.
Author adminPosted on Apr 3, 2017 Categories ArtikelsTags Salt1 Comment on Salt
Author adminPosted on Mar 13, 2017 Categories ArtikelsTags Asyn. Appel Asyn. ArtikelLeave a comment on Appelasyn: Gebruike vir
Sjokolade (Sjokolade en Wat ??? Is jy Mal)
Wanneer ons mans so 'n bietjie aan die verkeerde kant van 'n vrou kom, en ons weet dit is ons skuld, dan gaan koop ons vinnig 'n sjokolade om te sê ek is jammer. Jongmans het altyd 'n sjokolade dingetjie saam gevat as hy gaan opsit. Ek weet nie meer of dit so werk in vandag se tyd nie. Daardie sjokolade het darem altyd gesorg dat jy so 'n ekstra drukkie of soentjie ingekry het. Maar dit is nie ons wat die geheimenisse van sjokolade uitgevind het nie.
'n Asteegse (Aztec) koning het sterk daaraan geglo dat sjokolade hom help om sy libido te verbeter. Hy het 50 klein "tot" of "sopie" glase verorber. Dit het skynbaar gewerk, want die man het nadat die kerse uitgeblaas was, stamina gehad, wat aangehou het tot die vroeë oggendure toe.
Vandag is die sjokolade meer vervynd en word in verskillende geure en smake verkry. Dit word in, om en bo oor enige iets gesit. Dink maar aan Chrunchies, Smarties en die Vrugte en Neute sjokolade wat mens kry. Dit is nie ongewoon om sjokolade in souse van kos te kry nie. Ek het eendag gesien hoe 'n sjef, knoffel in botter braai, dan rissies byvoeg. Later het die sjef sjokolade bygegooi en die sous oor garnale gegooi. Volgens die mense wat die dis beoordeel het, was dit 'n ongelooflike smaak sensasie.
Die Meksikane dink ook nie dit is snaaks om sjokolade in hulle vleis disse te gebruik nie en daar is 'n paar resepte waar hulle sjokolade en hoender meng.
Sjokolade kom al 'n lang pad en die sjokolade boon is tot al gebruik om te dien as 'n betaalmiddel en vir 'n vrou met losse sedes moes mens daardie tyd 2 sjokolade bone betaal. Die Spanjaarde was die eerste mense wat in die vroeë 1800's soliede sjokolade gemaak het. Na hulle het die Nederlanders gevolg met hulle uitvinding van die vervaardiging van die sjokolade poeier. In Switserland het die mense die metode uitgevind om sjokolade stawe of blokkies te maak. Hulle het ook uitgevind hoe om melk sjokolades te maak.
In Europa is daar die goeie en medisinale kwaliteite van sjokolade opgeteken. Sjokolade bevat antioksidante, en verskeie navorsers beweer ook dat sjokolade tandbederf beveg. Donker sjokolade wat in matige hoeveelhede geëet word, kan van kanker to hart siektes help keer. Wanneer enige sjokolade geëet word gee dit ook die chemiese stof serotonin 'n hupstootjie. Die chemiese stof kom in die brein voor en is verantwoordelik vir 'n mens se gemoedstoestand. So is bewys dat sjokolade eters meer vriendelik is as mense wat nie sjokolade eet nie. Nou weet ek hoekom ek so vriendelik is…..
Nou by my subtitel – Sjokolade en Wat ??? Is jy Mal. Om na 'n goeie en volgende vlak van 'n smaak ervaring te gaan, probeer gerus om sjokolade en wyn saam te bedien. Dit klink nie lekker nie, maar ek kan u verseker dit is 'n ervaring wat u lank gaan onthou. Hier is net so 'n klein rigting wyser om u op u pad te sit. Melk en donker sjokolade (Albany) gaan goed saam met 'n Cabernet. Die vrugte wyne wat deesdae so gewild is, gaan ok goed saam met 'n donker sjokolade. Switserse sjokolade gaan weer goed saam met die soet tipe wyne soos die sjerries.
Vir my was dit 'n wonderlike ervaring gewees om dit te probeer. Wanneer u die regte sjokolade en wyn keuses gemaak het, nooi u vriende uit vir 'n drankie en sit aan hulle sjokolade en wyn voor i.p.v. kaas en wyn. Vir weke daarna sal u die "talk of the town" wees. Geniet die eksperiment.
Author adminPosted on Mar 19, 2015 Categories Artikels1 Comment on Sjokolade (Sjokolade en Wat ??? Is jy Mal)
Hierdie is die oulikste kos storie wat ek al gehoor het. Een van my fens het dit aan my gestuur. Dit het my baie oorredings vermoe gekos om toestemming te kry om die storie te plaas.
As julle sulke oulikke stories het stuur dit asb aan my. My e-pos adres is net hier langsaan.
Jong, Mamma het my nie geleer kook nie. Kinders was onder haar voete, die dat ek eerder op die perd se rug was die hele dag of in die bos, veld en berg.
Ek was so 3 jaar getroud toe ek uiteindelik moed bymekaar geskraap het om ook te probeer brood bak. EK het vir niemand gesê ek kan nie, en my Ma kon sulke groot heerlike boere brode bak en almal het verwag dat ek ook moet kan.
Wel, die dag besluit ek dat ek die resepteboek gaan vat en probeer. Gonna man, ek het alles gedoen nes hulle sê, maar die goed wou nie rys nie. So teen middag het ek maar bes gegee en omdat my man erg was oor kos mors, het ek dit nie in die asblik gesmyt nie, want hy sou dit sien, toe gaan begrawe ek dit agter in die erf. Daar het hooi bale gestaan wat ons gebaal het vir die beeste en ek het geweet dat hy lang laas daar was, maar die middag laat kom hy van die myn af en hy loop toe wragtig bale toe. Ek het met angs gestaan en bid. Hy het skielik gebuk en ek kon sien iets puzzle die man erg.
"Gogga, kom kyk hierdie snaakse paddastoele wat hier opkom!" roep hy. Ek loop bedees nader en sien hy staan by my begrawe brooddeeg. Dit het begin rys, uitrys, en die grond het sulke korse bo-op gemaak en dit het inderdaad na vreemde reuse paddastoele gelyk wat daar wou opkom, maar hy het geweet en toe hy my gesig sien, bars hy uit van die lag. Ek het natuurlik so verleë gevoel dat ek skoon aan die grens gegaan het. Ek het alles uitgeblaker!
Hy het my goedig in sy arms gevat en my trane weg gesoen en saggies gesê "Dis 'n begin, maar ek sal laat my ma jou leer brood bak."
Ek kan tot vandag nie 'n brood bak nie … nie boere brode nie … want elke keer as ek begin, dan dink ek aan daardie dag, dan maak ek eerder maar net vetkoek.